Na temelju članka 15. stavak 2. Zakona o javnoj nabavi („Narodne novine“ br. 120/16 i 114/22.) i članka 62. Statuta škole, Školski odbor Osnovne škole “Stjepan Radić”, Božjakovina, Domaćinska 1, 10370 Dugo Selo, na 38. sjednici održanoj dana 15. veljače 2024. godine, donosi

# PRAVILNIK

**O PROVEDBI POSTUPAKA JEDNOSTAVNE NABAVE**

## . OPĆE ODREDBE

**Članak 1.**

Ovim se Pravilnikom uređuje postupak, pravila i uvjeti za nabavu robe i usluga čija je procijenjena vrijednost nabave manja od 26.544,56 eura bez PDV-a te postupak nabave radova procijenjene vrijednosti nabave manje 66.361,40 eura bez PDV-a (u nastavku teksta: jednostavna nabava), a na koju se ne primjenjuje Zakon o javnoj nabavi.

**Članak 2.**

 Osnovna škola “Stjepan Radić” (dalje u tekstu: Naručitelj) prilikom provođenja postupka jednostavne nabave mora poštovati sljedeća načela javne nabave: načelo slobode kretanja robe, slobode poslovnog nastana i slobode pružanja usluge te načela koja iz toga proizlaze kao što su: načelo tržišnog natjecanja, jednakog tretmana, zabrane diskriminacije, uzajamnog priznavanja, razmjernosti i transparetnosti.

**Članak 3.**

 U provedbi postupka jednostavne nabava roba, usluge i radova, osim ovog Pravilnika, primjenjuju se i drugi zakonski, podzakonski i interni akti koji se odnose na pojedini predmet nabava u smislu posebnih zakona (Zakon o obveznim odnosima, Zakon o općem upravnom postupku, Zakon o prostornom uređenju i gradnji i dr.).

**II. PREDMET NABAVE**

**Članak 4.**

Naručitelj određuje predmet nabava na način da isti predstavlja tehničku, tehološku, oblikovanju, funkcionalnu ii drugu objektivno odredivu cijenu.

**Članak 5.**

 Naručitelj temeljem Zakona o javnoj nabava donosi Plan nabava za proračunsku godinu zas predmete nabava čija je procijenjena vrijednost jednaka ili veća od 2.654,45 eura. Postupci jednostavne nabava moraju biti usklađeni s Planom nabava naručitelja.

## III. SPRJEČAVANJE SUKOBA INTERESA

**Članak 6.**

O sukobu interesa na odgovarajući se način primjenjuju odredbe Zakona o javnoj nabavi.

## IV. POSTUPCI JEDNOSTAVNE NABAVE

*Početak postupka, način komunikacije i vrijednosni pragovi.*

**Članak 7.**

 Naručitelj i gospodarski subjekti komuniciraju i razmjenjuju podatke elektroničkim sredstvima komunikacije. Ukoliko to nije moguće, komunikacija će se odvijati putem ovlaštenog pružatelja poštanskih usluge ili druge odgovarajuće kurirske službe te neposrednom dostavom.

**Članak 8.**

 Zaposlenici Naručitelja istražuju tržište te prikupljaju nazive i adrese gospodarskih subjekata kojima će biti upućen Poziv za dostavu ponude. U tu svrhu koristit će se i vlastita baza podataka.

**Članak 9.**

Ovisno o vrijednosti predmeta nabava Naručitelj razgraničava jednostavnu nabavu na:

 1. postupak nabava roba, usluga ili radova procijenjenje vrijednosti manje od 2.654,45 eura bez PDV-a,

 2. postupak nabava roba, usluga ili radova procjenjene vrijednosti jednake ili veće od 2.654,45 eura bez PDV-a, a manje od 6.636,00 eura bez PDV-a

 3. postupak nabava roba, usluga ili radova procjenjene vrijednosti jednake ili veće od 6.636,00 eura bez PDV-a do 26.544,56 eura bez PDV-a za nabavu roba i usluge odnosno do 66.361,40 eura bez PDV-a na nabavu radova.

**Članak 10.**

Ovisno o prirodi predmeta nabave i razini tržišnog natjecanja, poziv na dostavu ponuda može se uputiti manjem broju gospodarskih subjekata ili samo jednom gospodarskom subjektu odnosno ugovor o nabavi može se sklopiti izravnim ugovaranjem s jednim gospodarskim subjektom u slučajevima:

-kad to zahtijevaju tehnički ili umjetnički razlozi,

* kod zaštite isključivih prava i na temelju isključivih prava na temelju posebnih Zakona i dr. propisa,

-kod hotelskih i restoranskih usluga, odvjetničkih usluga, javnobilježničkih usluga, zdravstvenih usluga, socijalnih usluga, usluga obrazovanja, konzultantskih usluga, konzervatorskih usluga, usluga vještaka, usluga tekućeg održavanja kod kojih je uvjet da ponuditelj posjeduje određeno ovlaštenje za obavljanje poslova,

-kada je to potrebno zbog obavljanja usluga ili radova na dovršenju započetih, a povezanih funkcionalnih ili prostornih cjelina,

* u slučaju provedbe nabave koja zahtjeva žurnost

-kada u postupku javne objave poziva ili upućivanjem poziva nije dostavljena nijedna ponuda, a postupak jednostavne nabave se ponavlja, o čemu odluku donosi ravnatelj.

*Postupak nabave procijenjene vrijednosti do 2.654,45 eura*

Članak 11.

 Nabava roba, radova i usluge procijenjenje vrijednosti do 2.654,45 eura bez PDV-a nabavljat će se ovisno o okolnostima, od jednog gospodarskog subjekta i to na jedan od sljedećih načina po izboru odgovorne osobe Naručitelja:

 1. izdavanjem narudžbenice ili

 2. zaključivanjem ugovora s jednim gospodarskim subjektom.

 Narudžbenica se izrađuje sukladno propisanoj Proceduri stvaranja ugovornih obveza u Školi.

U svrhu dobivanja povoljnije cijene za pojedine radove, robu i usluge, Naručitelj može provesti postupak jednostavne nabava za robu, usluge i radove iz ovog članka prema odredbama članka 12. ovog Pravilnika.

 Naručitelj može u posebnim slučajevima nabaviti robu, usluge i radove izravnom kupnjom bez prethodne narudžbenice ili prihvata ponude, npr. izravnom kupnjom u prodavaonicama i sl., a u skladu s važećim aktima Naručitelja.

*Postupak nabave procijenjene vrijednosti jednake ili veće od 2.654,45 eura do 6.636,00 eura*

**Članak 12.**

 Nabava roba, usluga i radova procijenjene vrijednosti jednake ili veće od 2.654,45 eura bez PDV-a do 6.636,00 eura bez PDV-a, Naručitelj u pravilu provodi na način da se traži ponude od najmanje 1 gospodarska subjekta iz vlastite baze podataka ili temeljem istraživanja tržišta odnosno prema vlastitom odabiru na dokaziv način (elektroničkom poštom ili izvješće o uspješnom slanju,dostavnica, povratnica i sl.).

Ponude se, ukoliko je moguće, prikupljaju elektroničkom poštom.

Nakon odabira ponude, pristupa se izdavanju narudžbenice ili sklapanju ugovora.

**Članak 13.**

*Postupak nabave procijenjene vrijednosti jednake ili veće od 6.636,00 eura do 26.544,56 eura odnosno do 66.361,40 eura*

 Postupak jednostavne nabave roba, usluga i radova procjenjene vrijednosti jednake ili veće od 6.636,00 eura bez PDV-a do 26.544,56 eura bez PDV-a (za nabavu roba il usluge), odnosno do 66.361,40 eura bez PDV-a (za nabavu radova) započinje donošenjem Odluka o početku postupka jednostavne nabave (dalje u tekstu: Odluka). Odluka o početku postupka jednostavne nabave mora sadržavati: naziv Naručitelja, naziv predmeta nabave, procjenjenju vrijednost nabava (bez PDV-a), izvor planiranih sredstava i podatke o predstavnicima naručitelja koji provode postupak.

U pripremi i provedbi postupka jednostavne nabava roba, usluga i radova procjenjene vrijednosti jednake ili veće od 6.636,00 eura bez PDV-a do 26.544,56 eura bez PDV-a (za nabavu roba ili usluge), odnosno do 66.361,40 eura bez PDV-a (za nabavu radova) moraju sudjelovati tri predstavnika naručitelja (dalje u tekstu: Povjerenstvo).

Odluku iz stavka 3. ovog članka donosi ravnatelj.

**Članak 14.**

 Naručitelj će postupak iz članka 13. ovog Pravilnika provoditi na način da će zatražiti ponude od najmanje 3 (tri) gospodarska subjekta.

**Članak 15.**

 *Prikupljanje ponuda*

 Ponude iz članka 14. ovog Pravilnika se prikupljaju putem Poziva za dostavu ponude.

Poziv za dostavu ponuda mora najmanje sadržavati: naziv Naručitelja, opis predmeta nabave, procijenjenu vrijednost nabave (bez PDV-a), rok za dostavu ponude, način dostavljanja ponuda, adresu na koju se ponuda dostavlja, kontakt naručitelja (broj telefona, adresa elektroničke pošte) i broj jednostavne nabave.

Pored podataka navedenih u Pozivu za dostavu ponude, od gospodarskih subjekata može se tražiti dostava i druge dokumentacije (fotografije, dokazi o sposobnosti, izjave, potvrde i sl.) ovisno o predmetu nabave.

Poziv na dostavu ponuda upućuje se gospodarskim subjektima na dokaziv način, u pravilu elektroničkom poštom, a ako to nije moguće onda putem ovlaštenog pružitelja poštanskih usluge ili druge odgovarajuće kurirske službe, neposrednom dostavom ili njihovim kombiniranjem s elektroničkim sredstvima (dokaz; izvješće o uspješnom slanju elektroničkom poštom, dostavnica, povratnica i sl.).

**Članak 16.**

 Prilikom određivanja rokova za dostavu ponuda Naručitelj će uzeti u obzir složenost predmeta nabava, poštujući minimalne rokove propisane ovim Pravilnikom.

Rok za dostavu ponude zanabavu radova od 6.636,00 eura bez PDV-a do 26.544,56 eura bez PDV-a odnsno 66.361,40 eura bez PDV-a iznosi najmanje osam (8) dana.

**Članak 17.**

 Kriterij za odabir najpovoljnije ponude u postupcima jednostavne nabava je najniža cijena ili ekonomski najpovoljnija ponuda.

 Ako je kriterij odabira ekonomski najpovoljija ponuda osim kriterija cijene mogu se koristiti i npr. kriterij kvalitete, tehničke prednosti, estetske i funkcionalne značajke, ekološke osobine, operativni troškovi, kvalifikacija i iskustvo osoblja, rok isporuke odnosno izvršenja i dr.

**Članak 18.**

 Gospodarski subjekti sastavljaju svoju ponudu na način i u rokovima kako je propisao Naručitelj za svkai pojedini postupak nabava, u skladu s ovim Pravilnkom i to na obrascu Ponudbenog lista dostavljenom od strane Naručitelja.

 Gospodarski subjekti ponose svoje ponude u pravilu elektoničkom poštom, a ako to nije moguće onda putem ovlaštenog pružatelja poštanskih usluge ili druge odgovarajuće kurirske službe ili neposrednom dostavom.

*Otvaranje, pregled i analiza ponuda*

**Članak 19.**

 Otvaranje ponuda u postupku jednostavne nabava nije javno.

 Povjerenstvo iz članka 13. stavka 3. ovog Pravilnika koje je imenovao ravnatelj Škole provodi otvaranje, pregled i analizu zaprimljenih ponuda na temelju zahtjeva i uvjeta iz Poziva na dostavu ponuda te izrađuje Zapisnik o otvaranju, pregledu i analizi ponuda.

 Zapisnik o otvaranju, pregledu i analizi ponuda može sadržavati: naziv i sjedište naručitelja, naziv predmeta nabava, procijenjenu vrijednost nabava, datum i sat otvaranja te pregleda i ocenje ponuda, naziv i sjedište ponuditea, kontakt i OIB, broj i datum ponude, cijenu ponude bez PDV-a i cijenu ponude s PDV-om, ime i prezime predstavnika naručitelja i njihov potpis te ostale podatke ukoliko su relevantni.

**Članak 20.**

 Ako je u ponudi iskazana neuobičajno niska cijena ponude ili neuobičajeno niska pojedina jedinična cijena što dovodi u sumnju mogućnost isporuka robe, izvođenja radova ili pružanja usluge koji su predmet nabava, Naručitelj može odbiti takvu ponudu. Kod ocjene cijena Naručitelj u obzir uzima usporedne iskustvene i tržišne vrijednosti te sve okolnosti pod kojim će se izvršavati određeni ugovor o nabavi.

 Prije odbijanja ponude iz Stavka 1. ovog članaka Naručitelj može pisanim putem od ponuditelja zatražiti objašnjenje s podacima o sastavnim elemenima ponude koje smatra bitnim za izvršenje ugovora. U tu svrhu ponuditelju se daje rok od 3 dana od dana primitka zahtjeva.

**Članak 21.**

 Naručitelj može odbiti ponudu za koju na temelju zahtjeva rezultata pregleda i ocjene ponuda utvrdi da je nepravilna, neprikladna ili neprihvatljiva

 Nepravilna je ponuda koja nije sukladna Pozivu na dostavu ponude, ili je primljena izvan roka za dostavu ponude, ili je Naručitelj utvrdio da je izrazito niska, ili ponuda ponuditelja koji nije prihvatio ispravak računske pogreške ili sadrži odredbe koje Naručitelj smatra štetnim ili za koju Naručitelj osnovano smatra da je posljedica sporazuma gosporskih subjekata.

Neprihvatljiva je ponuda čija cijena prelazi planirana odnosno osigurana novčana sredstva Naručitelja ili ne ispunjava tražene kriterije za kvalitativni odabir ponude (dokaz o sposobnosti).

Neprikladna je ponuda ona koja u cijelosti ne odgovara potrebama i zahtjevima Naručitelja određenim u Pozivu za dostavu ponude.

**Članak 22.**

 Za odabir ponude dovoljan je 1 (jedna) pristigla ponuda koja udovoljava svim uvjetima Naručitelja.

Ako u roku za dostavu ponuda Naručtelj ne zaprimi niti jednu ponudu ili ako su sve dostavljene ponude nepravilne, neprihvatljive ili neprikladne Naručitelj će izravno odabrati od kojeg će gospodarskog subjekta nabaviti robu, radove odnosno usluge ili će poništiti postupak nabave.

**Članak 23.**

 Nakon analiza ponuda, Povjerenstvo iz članka 19. ovog Pravilnika, a na temelju zapisnika o otvaranju, pregledu i analizi ponuda izrađuju prijedlog odluke o odabiru ponude koja se dostavlja ravnatelju. Ako se predlaže odustajanje od sklapanja ugovora, izradit će se prijedlog odluke o poništenju postupka, a ukoliko je cijena napovoljnije ponude veća od planiranih sredstva naručitelj ima mogućnost osiguranja dodatnih sredstva predmetne nabave.

Konačnu odluku o odabiru ponude ili poništenju postupka donosi naručitelj.

**Članak 24.**

Naručitelj može u bilo kojem trenutku poništiti postupak jednostavne nabave.

**Članak 25.**

 Naručitelj na osnovi rezultata pregleda i ocjene ponuda u roku od osam (8) dana od dana otvaranja ponuda donosi Odluku o odabiru ponude ili Odluku o poništenju postupka.

Naručitelj svim ponuditeljima dostavlja Obavijest o odabiru ponude odnosno Obavijest o poništenju postupka.

**Članak 26.**

 Obavijest o odabiru ili poništenju dostavlja se svakom ponuditelju na dokaziv način, u pravilu elektoroničkom poštom, a ako to nije moguće onda putem ovlaštenog pružatelja poštanskih usluge ii druge odgovarajuće kurirske službe, neposrednom dostavom ili njihovim kombiniranjem s elektroničkim sredstvima (dokaz: izvješće o uspješnom slanju elektroničkom poštom, dostavnica, povratnica i sl.).

Naručitelj slanjem Obavijesti o odabiru sječe uvjet za sklapanje ugovora.

Obavijest o odabiru ponude sadrži: podatke o naručitelju (naziv, sjedište, OIB), predmet, nabava, podatke o ponuditelju čija je ponuda odabrana (naziv, sjedište, OIB), iznos ponude, datum donošenja te potpis odgovorne osobe.

*Ugovaranje i realizacija*

**Članak 27.**

Naručitelj može sa gospodarskim subjektima koji izvršava osnovni Ugovor sklopiti Dodatak ugovoru, ovjeriti i potpisati prihvat ponude ili izdati narudžbenicu radi nabava dodatnih radova, usluge ili robe od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja nije moguća zbog ekonomskih ili tehničkih razloga te bi prouzročila značajne poteškoće ili znatno povećanje troškova za naručitelja.

Vrijednost roba, radova ili usluge iz sklopljenog Dodatka ugovoru, ovjerenog i potpisanog prihvata ponude ili narudžbenice, zajedno s osnovnim ugovorom, ne smije prijeći vrijednosne pragove iz članka 1. ovog Pravilnika.

**V. ZAVRŠNE ODREDBE**

**Članak 28.**

Stupanjem na ovog Pravilnika prestaje važiti Pravilnik o provedbi postupka jednostavne nabave KLASA: 003-06/19-01/04, URBROJ: 238ž707-36-19-08 od 20. ožujka 2019. godine, Izmjena i dopuna Pravilnika o provedbi postupka jednostavne nabave KLASA: 011-03/23-03/03, URBROJ: 238-7-36-23-01 od 3. ožujka 2023. godine.

Ovaj Pravilnik stupa na snagu danom objave na oglasnoj ploči Škole.

Pravilnik je objavljen na oglasnoj ploči Škole dana 16. veljače 2024. godine

KLASA: 011-03/24-02/01

URBROJ:238-7-36-24-01

Božjakovina, 15. veljače 2024.

 **Predsjednik Školskog odbora**

 **Robert Samardžić**

 **Ravnatelj**

 **Ivan Jukić, mag. inf. et math.**